Miesnieku iela (Rīga)
Šis raksts ir par ielu Rīgā. Par citām jēdziena Miesnieku iela nozīmēm skatīt nozīmju atdalīšanas lapu. Miesnieku iela ir Vecrīgas iela Rīgas Centra rajonā. Tā sākas krustojumā ar Pils ielu līdzās tās krustojumam ar Mazo Miesnieku ielu un beidzas krustojumā ar 11. novembra krastmalu. Iela ir 140 m gara, klāta ar bruģa segumu. Miesnieku ielā ir vecpilsētai raksturīgā vēsturiskā apbūve. Ielas nosaukums (latīņu: platea carnificum) radies 14. gadsimtā no pilsētas lopkautuves ielas Daugavmalas galā. 19. gadsimtā iela tika saukta par Kītera ielu (lejasvācu valodā: kuterstrate), tagadējo nosaukumu tā atguva 1920. gados.